Sklep I R 179/2007
Datum: 2008-02-21T01:00:00.000+01:00
ecli: ECLI:SI:VSRS:2008:I.R.179.2007
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - prenos pristojnosti iz tehtnih razlogov - dvom v nepristranskost sodišča - strokovna sodelavka pristojnega sodišča kot stranka v postopku - objektivna pristranskost sodišča

## Jedro

Dejstvo, da je toženka strokovna sodelavka pri pristojnem sodišču je tehten razlog za prenos pristojnosti.

## Izrek

Za odločanje v tej zadevi se določi kot drugo stvarno pristojno sodišče Okrožno sodišče v A.

## Obrazložitev

Tožeča stranka je pri Okrožnem sodišču B. vložila tožbo zaradi plačila odškodnine v znesku 10.000 EUR. To sodišče pa predlaga prenos pristojnosti, ker je toženka strokovna sodelavka pri tem sodišču. Predlog je utemeljen.

Vrhovno sodišče sme v izjemnih primerih na predlog stranke ali pristojnega sodišča določiti drugo stvarno pristojno sodišče, da postopa v zadevi, če je očitno, da se bo tako laže opravil postopek, ali če so za to drugi tehtni razlogi (67. člen Zakona o pravdnem postopku, Uradni list RS, št. 26/99 in nasl.). Dejstvo, da je toženka strokovna sodelavka pri tem (pristojnem) sodišču, predstavlja tehten razlog za prenos pristojnosti, saj bi slabo vplivala na zunanjo nepristranskost (se pravi na videz nepristranskosti) pristojnega sodišča. Vrhovno sodišče je zato predlogu ugodilo in pristojnost preneslo na Okrožno sodišče v A.